《自荆诣襄途次杂咏 其一》
清代·高其位

霜林遥望灿瑶华，红树依稀景倍加。双竹肩人添逸兴，淡烟疏雨付诗家。

作者简介：（1647—1727）清汉军镶黄旗人，本镶白旗人，雍正时改隶。字宜之，一字韫园。高天爵长子。初由笔帖式管佐领。三藩乱时，从军驻襄阳，守南漳，拒叛将。后从福全讨噶尔丹，破驼阵，擢襄阳总兵。雍正间，官至文渊阁大学士兼礼部尚书。卒谥文恪。